І вось цяпер мы назіраем, як падыходзіць да рэалізацыі ўстаноўка дзяржавай памятнага знаку ў Курапатах. Форма, у якой нашая дзяржавушка часта робіць тыя ці іншыя дзеяньні, — ні з кім ня раючыся, нахрапам, — абгрунтавана выклікае адмоўную рэакцыю арганізму. Але, апроч формы, ёсьць зьмест — і нам трэба добра падумаць над тым, наколькі гэта сапраўды слушна, па зьмесьце пратэставаць супраць дзяржаўнага мэмарыялу ў Курапатах.